Pari dokkarivinkkiä valokuvauksesta kiinnostuneille | AINA LÄHELLÄNI
Pari dokkarivinkkiä valokuvauksesta kiinnostuneille
Valokuvauksesta (ja ehkä myös erikoisista ihmisistä) kiinnostuneille on pakko vinkata tästä Vivian Maierin salaisuus -dokumentista, joka oli osa Yle Teeman valokuvausteemaa toisen pääsiäispäivän iltana. Dokumentti on vielä nähtävissä Yle Areenassa.
Maier oli erittäin hullun sekopäisen kajahtaneen kylähullun omalaatuisen oloinen lastenhoitaja/katuvalokuvaaja ja tämä oli kyllä todella mielenkiintoinen ohjelma, lämmin suositus!
(Maierin kuvia löydät esim. näiltä virallisilta sivuilta.)
Kuva: http://www.vivianmaier.com
Aion sopivan hetken tullen katsoa myös ohjelman legendaarisesta lehtivalokuvaaja Caj Bremeristä.
Ja satuinpa muuten juuri äskettäin bongaamaan ja lainaamaan kirjastosta hänen poikansa Stefan Bremerin Helsinki-aiheisista valokuvista koostuvan kirjan! Tämä kirja on - Bremerin sanoja lainatakseni - hänen rakkaudentunnustuksensa Helsingille. Ja kyllä! Aivan ihania kuvia itsellenikin niin rakkaasta kaupungista <3
Toivottavasti saat ulkoilla, laiskotella, katsoa telkkaria, lukea kirjaa, leipoa, tai tehdä jotain muuta mieluisaa :)
Suosittelen, Valokuvaus